b'\n_START_ARTICLE_\nLiisa Paatso\n_START_PARAGRAPH_\nLiisa Christina Paatso (o.s. Huuskonen, 2. marraskuuta 1945 Helsinki \xe2\x80\x93 23. huhtikuuta 2018) oli suomalainen n\xc3\xa4yttelij\xc3\xa4. H\xc3\xa4n n\xc3\xa4ytteli paitsi teatterissa, my\xc3\xb6s elokuvissa ja televisiosarjoissa sek\xc3\xa4 teki dubbauksia._NEWLINE_Paatson ura esiintyj\xc3\xa4n\xc3\xa4 alkoi tanssijana. H\xc3\xa4n k\xc3\xa4vi tanssija ja koreografi Airi S\xc3\xa4il\xc3\xa4n balettikoulussa lapsena ja esiintyi nuorena Punainen Mylly -revyyteatterissa Helsingiss\xc3\xa4 1960-luvulla. Paatso suoritti Teatterikoulun 1964\xe2\x80\x931967, lis\xc3\xa4ksi h\xc3\xa4n opiskeli balettia. H\xc3\xa4nell\xc3\xa4 oli kiinnitys Turun kaupunginteatteriin 1967\xe2\x80\x931973 ja Ahaa Teatteriin 1973\xe2\x80\x931974, mink\xc3\xa4 j\xc3\xa4lkeen h\xc3\xa4n ryhtyi vapaaksi taiteilijaksi. Paatso vieraili muun muassa Teatteri Jurkassa ja Helsingin Kaupunginteatterissa._NEWLINE_Paatso oli naimisissa n\xc3\xa4yttelij\xc3\xa4 Ilari Paatson kanssa vuosina 1965\xe2\x80\x931971. N\xc3\xa4yttelij\xc3\xa4 Rinna Paatso on heid\xc3\xa4n tytt\xc3\xa4rens\xc3\xa4. My\xc3\xb6hemmin h\xc3\xa4n oli naimisissa kapellimestari Olli Ahvenlahden kanssa. Ahvenlahden kanssa h\xc3\xa4nell\xc3\xa4 on tyt\xc3\xa4r Nelli Ahvenlahti._NEWLINE_Paatsolle my\xc3\xb6nnettiin taiteilijael\xc3\xa4ke 2015.'